guneman kaya wis kentekan ukara. Let sedhela genti Simin sing guneman nuduhake yen ora seneng karo pituture sing duwe omah.“Wis ta Kang, ra usah dawa-dawa leh sampeyan pidato. Tekaku rene iki mau ra butuh dipidatoni, kok. Butuhku ming kepengin ngerti kabar bab ketangkepe Yu Gemi mau tenan apa ora?”“Ooo ngono ta. Ya uwis nek ngono. Terus saiki, nek wis ngerti Yu Gemi ketangkep tenan, awakmu arep apa?”“Arep golek cara supaya wong loro kuwi ra sida ijaban!”“Carane ...?”“Takpikire dhisik. Nek ra kenek nganggo cara alus, ya dikasar. Kasar ra mempan, golek cara akus. Wis ngono dhisik Kang, saiki aku njaluk pamit,” tembunge Simin karo ngangkat bokong, tanpa ngenteni komentare sing duwe omah.“Pancen cah gendheng ...,” grenenge Parman banjur nerusake pegaweyane. Nanging durung nganti oleh limang menit saka latar keprungu swarane sandhal diseret, disusul swara watuk sing wis diapali banget, watuke bojone.“Rung mari ta, Pak? Iki lho, eneng dhayoh adoh,” tembunge sing wadon karo nganyer ana ngarep lawang.Let sedhela ana wong lanang mlebu sing jebule Sardi.“Kok eram Man, nyambutgawe nganti ra eruh wayah,” dhayohe cluluk.“Mbutgawe apa ta, kang Di, wong ming nyulami obrog. Wis dobol!”“Masiya